Wydverspreide sneeu vandeesweek verwag | Maroela Media
Foto: Snow Report
Volgens Snow Report sal 'n kouefront die Wes-Kaap teen laat Dinsdag of vroeg Woensdagoggend tref. Sneeu word vir Woensdagmiddag oor sentrale dele van die Wes-Kaap voorspel. "Tot en met 10cm sneeu word verwag op sekere bergreeksie in die Wes-Kaap, waaronder Matroosberg," berig Snow Report.
Die kouefront sal Woensdagaand na die Noord-Kaap beweeg. Sneeu word ook in die suidelike deel van die provinsie verwag. Groot gedeeltes van die Oos-Kaap en Lesotho kan ook Donderdag en Vrydag sneeu te wagte wees, waarna die kouefront die noord-oostelike dele van die land gaan tref.
Volgens Snow Report word daar nie sneeu in KwaZulu-Natal voorspel nie, weens 'n tekort aan vogtigheid. Sneeu word ook nie vir die ander provinsies voorspel nie, alhoewel koue weerstoestande verwag kan word.